**TERMÉKNÉV WASSER-SEAL folyékony fólia**

**LEÍRÁS/ANYAGÖSSZETÉTEL** Egykomponensű, vizes bázisú felhasználásra kész, vízzáró, rugalmas, repedésáthidaló képességgel bíró folyékony fólia, amely környezetbarát, oldószermentes, természetes ásványi töltőanyagokat, acryl kötőanyagot és tulajdonságjavító adalékokat tartalmaz.

**ALKALMAZÁSI TERÜLET** A WASSER-SEAL folyékony fólia a burkolati rétegrendben üzemi és csapadékvíz elleni vízszigetelő rétegként alkalmazható, hidegburkolatok alá, kültérben és beltérben, oldalfalakon és aljzatokon.

**TULAJDONSÁGOK** Impregnálódik a felület 100%-án, így a nedvesség nem tud az alapfelülethez jutni. Bedolgozásához csak hagyományos festő szerszámokra van szükség. Repedésáthidaló, rugalmasan eltömíti, illetve áthidalja a meg lévő repedéseket (max. 5mm). Szakadási nyúlása 250%.

**ALAPFELÜLET JELLEMZŐI** Az alapfelület teljesen szilárd, sérülésmentes, por- és szennyeződésmentes, valamint teljes rétegvastagságában száraz legyen. A felület legyen sík, homogén. Kültéri aljzatok esetén a felület lejtése minimum 1% legyen. A falcsatlakozások mentén hajlaterősítés szükséges. Amennyiben a fogadó felület negatív víznyomásnak van kitéve, a szigetelés nem alkalmazható.

**ALAPOZÁS** A WASSER-SEAL folyékony fóliát max. 25–30%-ban csapvízzel hígítva alapozzunk egy rétegben. A termék párás, ködös, esős időben, illetve tűző napon nem alkalmazható. Felhordása és száradási ideje alatt a felületi és léghőmérséklet +5 – +25 °C között legyen. A felületet a kötés ideje alatt csapadék nem érheti!

**FELDOLGOZÁS MÓDJA 1. réteg:** WASSER-SEAL folyékony fóliát jól keverje fel fúrógépbe fogott keverőszárral, majd ecsettel, hengerrel vagy szórópisztollyal hordjuk fel a teljes felületre. Ügyeljünk a teljes fedettségre és az egyenletes anyageloszlás érdekében kétirányú kenést végezzünk. A második réteg felhordása előtt, várjuk meg a teljes kiszáradást, mely 4-6 óra, a páratartalom és a hőmérséklet függvényében.

**2. réteg:** WASSER-SEAL folyékony fóliával záró réteget alakítunk ki az 1. rétegnél alkalmazott technológiával. Az anyag hígítása nélkül a teljes felületet szórjuk, vagy hengerrel lekenjük. Burkolás előtt várja meg a folyékony fólia teljes kiszáradását, amely 24 óra a páratartalom és a hőmérséklet függvényében. A teljes száradás után a szigetelt felületre csak STONE SUPERFLEX, vagy STONE PREMIUM ragasztóval lehet burkolatot elhelyezni. A burkolatragasztóinkról részletes információt talál a [www.meton.hu](http://www.kingstone.hu) weboldalon.

**FONTOS TUDNIVALÓK** Amennyiben a szigetelendő felületet nagy nedvszívású, úgy javasolt a 3 rétegben történő alkalmazás. A WASSER- SEAL folyékony fólia párás, ködös, esős időben, illetve tűző napon nem használható. A WASSER-SEAL folyékony fólia felhordásához +5 – +25 °C közötti hőmérséklet javasolt. Felhordása és száradási ideje alatt a felületi és léghőmérséklet +5 °C alá nem süllyedhet, s ez idő alatt csapadék sem érheti. A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. A termékeinkhez más anyagot házilag hozzáadni nem szabad! Padlófűtéssel ellátott felület esetén az anyag bedolgozása és kötésideje alatt a fűtés ne üzemeljen! A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli!

**MINŐSÍTÉSEK / TERMÉKSZABVÁNY**

MSZ EN 14891:2017.

ÉMI TÜV SÜD Kft. 2006/2:00182 V.J.

Azonosító szám: 2006/000523–1.

**MŰSZAKI ALAPADATOK**

**Anyagigény: ~**0,3 – 0,5 l/m2/2 réteg a felülettől és a szívóképességtől függően.

Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően.

**Hígítás:** csak első rétegben csapvízzel maximum 25-30%-ban.

**Javasolt rétegszám:** 2-3 réteg.

**Felhordás eszközei:** ecset, henger, szórópisztoly.

**Kültéri/beltéri:** kültéri és beltéri felhasználásra.

**Színválaszték:** fehér.

**Hőmérséklet:** +5-+25°C között.

**Páratartalom:** a megadott értékek 42% relatív páratartalom mellett 20°C-on értendőek.

**Átvonhatóság:** ~ 4-6 óra.

**Repedés áthidaló képesség:** maximum 5mm.

**Burkolható:** ~ 24 óra.

**Járható:** ~ 24 óra.

**Tűzvédelmi besorolás:** F.

**KISZERELÉS** 8l, 4l, légmentesen záródó műanyag vödörben.

**TÁROLÁS / ELTARTHATÓSÁG** Zárt, fagymentes helyen, nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 2 évig (+5-+25°C között).